ΚΟΙΝΗ ΘΕΣΗ (ΕΚ) αριθ. 7/94 η οποία καθορίστηκε από το Συμβούλιο στις 21 Φεβρουαρίου 1994 για τη θέσπιση της οδηγίας 94/. . ./ΕΚ του Συμβουλίου της . . . για την τροποποίηση της οδηγίας 91/689/ΕΟΚ για τα επικίνδυνα απόβλητα (94/C 137/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

τη πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης,

Εκτιμώντας:

ότι, όπως προέκυψε από τις εργασίες της επιτροπής που προβλέπεται στο άρθρο 18 της οδηγίας 75/442/ΕΟΚ (3), δεν κατέστη δυνατόν, εντός των προθεσμιών που προβλέπει η οδηγία 91/689/ΕΟΚ (4), να καταρτιστεί δεσμευτικός κατάλογος επικίνδυνων αποβλήτων, ενώ η εφαρμογή της οδηγίας 91/689/ΕΟΚ προϋποθέτει την κατάρτιση εκ μέρους της Επιτροπής ενός τέτοιου καταλόγου 7

ότι είναι ανάγκη να εξασφαλισθεί η υλοποίηση της οδηγίας 91/689/ΕΟΚ εντός ελάχιστης προθεσμίας 7

ότι εξακολουθεί να είναι αναγκαίο να καταρτισθεί ένας κοινοτικός κατάλογος επικινδύνων αποβλήτων σύμφωνα με το άρθρο 1, παράγραφος 4 της εν λόγω οδηγίας 7

ότι θα πρέπει συνεπώς να αναβληθεί η κατάργηση της οδηγίας 78/319/ΕΟΚ του Συμβουλίου της 20ής Μαρτίου 1978 περί των τοξικών και επικινδύνων αποβλήτων (5),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/689/ΕΟΚ τροποποιείται ως εξής:

1. Στο άρθρο 10, η παράγραφος 1 αντικαθίσταται από το ακόλουθο κείμενο:

«1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις . . . (*). Πληροφορούν αμέσως την Επιτροπή σχετικά.

(*) 12 μήνες μετά την υιοθέτηση της παρούσας οδηγίας.»

2. Το άρθρο 11 αντικαθίσταται από το ακόλουθο κείμενο:

«Άρθρο 11

Η οδηγία 78/319/ΕΟΚ καταργείται από τις . . . (*).

(*) 12 μήνες μετά την υιοθέτηση της παρούσας οδηγίας.»

Άρθρο 2

Η παρούσα οδηγία απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 271 της 7. 10. 1993, σ. 16.

(2) Γνώμη που διατυπώθηκε στις 24 Νοεμβρίου 1993 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 194 της 25. 7. 1975, σ. 39. Οδηγία όπως τροποποιήθηκε τελευταία από την οδηγία 91/156/ΕΟΚ (ΕΕ αριθ. L 78 της 26. 3. 1991, σ. 32).

(4) ΕΕ αριθ. L 377 της 31. 12. 1991, σ. 20.

(5) ΕΕ αριθ. L 84 της 31. 3. 1978, σ. 43. Οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Στις 21 Σεπτεμβρίου 1993 η Επιτροπή υπέβαλε στο Συμβούλιο πρόταση οδηγίας του Συμβουλίου για την τροποποίηση της οδηγίας 91/689/ΕΟΚ σχετικά με τα επικίνδυνα απόβλητα (1).

2. Το Ευρωπαϊκό Κοινοβούλιο έδωσε τη γνώμη του στις 19 Νοεμβρίου 1993 (2).

3. Η Οικονομική και Κοινωνική Επιτροπή έδωσε τη δική της γνώμη στις 24 Νοεμβρίου 1993 (3).

4. Η Επιτροπή υπέβαλε στο Συμβούλιο στις 28 Δεκεμβρίου 1993 την τροποποιημένη της πρόταση κατόπιν της γνώμης του Ευρωπαϊκού Κοινοβουλίου (4).

ΙΙ. Κοινή θέση

1. Το Συμβούλιο, καθόρισε στις 21 Φεβρουαρίου 1994 κοινή θέση με βάση το άρθρο 130 Σ παράγραφος 1 της συνθήκης.

2. Αντικείμενο της οδηγίας

Η πρόταση αυτή έχει ως στόχο να τροποποιήσει την ημερομηνία ενάρξεως εφαρμογής της οδηγίας 91/689/ΕΟΚ σχετικά με τα επικίνδυνα απόβλητα και την ημερομηνία κατάργησης της οδηγίας 78/318/ΕΟΚ σχετικά με τα τοξικά και επικίνδυνα απόβλητα, ώστε να επιλυθούν οι πρακτικές και νομικές δυσκολίες που δημιουργήθηκαν από το γεγονός ότι δεν είναι διαθέσιμος ο κατάλογος των επικίνδυνων αποβλήτων ο οποίος προβλέπεται από την οδηγία 91/689/ΕΟΚ.

3. Γενικές παρατηρήσεις

Κατά τον καθορισμό της κοινής θέσης, το Συμβούλιο προσπάθησε να επιλέξει μια διατύπωση η οποία ενώ θα διατηρεί τα ουσιαστικά στοιχεία της προσέγγισης που ακολουθεί η οδηγία 91/689/ΕΟΚ, και, ιδιαίτερα, όπως επιθυμεί το Ευρωπαϊκό Κοινοβούλιο, τις διατάξεις που περιλαμβάνονται στο άρθρο 1 παράγραφος 4 δίδει αρκετό χρονικό όριο για την κατάρτιση του απαιτούμενου καταλόγου.

Το Συμβούλιο, έχοντας, εξάλλου, επίγνωση των πρακτικών και νομικών δυσχερειών, προέβη σε δήλωση πολιτικου χαρακτήρα κατά το Συμβούλιο περιβάλλοντος στις 2, 3 Δεκεμβρίου, σύμφωνα με την οποία τα κράτη μέλη αναλαμβάνουν να λάβουν τα κατάλληλα μέτρα για να διατηρήσουν σε εφαρμογή σε πρακτικό επίπεδο τις διατάξεις της οδηγίας 78/319/ΕΟΚ, η οποία καταργείται. Σο Συυμβούλιο, κατά συνέπεια, αποδέχτηκε κατά γράμμα ή κατ' ουσία τις τροπολογίες του Ευρωπαϊκού Κοινοβουλίου που είχε δεχτεί και η Επιτροπή, με μοναδική εξαίρεση την τροπολογία αριθ. 2.

4. Ειδικότερες παρατηρήσεις

(Οι παρακάτω αναφορές παραπέμπουν στο κείμενο της κοινής θέσης.)

4.1. Τροποποιήσεις που επέφερε το Συμβούλιο στην τροποποιημένη πρόταση της Επιτροπής

Στα πλαίσια των διατάξεων της συνθήκης για την Ευρωπαϊκή Ένωση, η νομική βάση προσαρμόστηκε, παραπέμποντας στο άρθρο 130 Σ παράγραφος 1 ενώ η Επιτροπή, πριν από την έναρξη ισχύος της συνθήκης, είχε προτείνει το άρθρο 130 Σ.

Στο προοίμιο, φάνηκε λογικότερο να αναφέρει κατ αρχάς το Συμβούλιο ότι δεν στάθηκε δυνατόν να καταρτίσει κατάλογο, να υπενθυμίσει δε κατόπιν ότι ο κατάλογος αυτός παραμένει αναγκαίος. Ανατράπηκε, συνεπώς, η σειρά των δύο πρώτων παραγράφων του αιτιολογικού. Προκειμένου να ελαφρυνθεί το κείμενο, οι δύο παράγραφοι συνενώθηκαν σε μία.

Επιπλέον, και σύμφωνα με τη διατύπωση της αιτιολογικής παραγράφου 2α της τροποποιημένης πρότασης, στην οποία περιλαμβάνεται εν μέρει η τροπολογία αριθ. 2 του Ευρωπαϊκού Κοινοβουλίου, το επίθετο «εξαντλητικός» δεν αναφέρεται πλέον στις παραγράφους αυτές του αιτιολογικού. Η διατήρησή του θα ήταν εξάλλου ασυμβίβαστη με τις διατάξεις του άρθρου 1 παράγραφος 4 που προβλέπει μία συνεχή εξέλιξη του καταλόγου.

4.2. Τροπολογίες του Ευρωπαϊκού Κοινοβουλίου που καταχωρήθηκαν στην τροποποιημένη πρόταση της Επιτροπής και περιλαμβάνονται στην κοινή θέση

Σύμφωνα με το παραπάνω σημείο 3, οι τροπολογίες αριθ. 3 (παραγράφου 4 του αιτιολογικού της αρχικής πρότασης) και αριθ. 4 (διατήρηση του άρθρου 1 παράγραφος 4 της οδηγίας 91/689/ΕΟΚ) έγιναν δεκτές χωρίς αλλαγές.

Οι τροπολογίες αριθ. 5 και 6 έγιναν δεκτές, δίδοντας, όμως, μεγαλύτερη ελαστικότητα ως προς την προθεσμία κατάρτισης του καταλόγου. Προς τούτο, η ημερομηνία 31 Μαρτίου 1995 αντικαθίσταται από ημερομηνία, η οποία, εκ των πραγμάτων, θα είναι μεταγενέστερη από την έκδοση της οδηγίας κατά 12 μήνες. Αυτή η επιπλέον ελαστικότητα είναι για να αποφευχθεί η αναπαραγωγή της κατάστασης, η οποία κατέστησε αναγκαία την παρούσα πρόταση.

4.3. Τροπολογία του Ευρωπαϊκού Κοινοβουλίου που έγινε δεκτή από την Επιτροπή και δεν εντάχθηκε στο κείμενο της κοινής θέσης του Συμβουλίου

Το Συμβούλιο δεν δέχθηκε την τροπολογία αριθ. 2 (παράγραφος του αιτιολογικού 2 α της τροποποιημένης πρότασης) διότι η ουσία της τροπολογίας αυτής αφορά έναν τομέα - την εναρμόνιση των όρων του ανταγωνισμού - που προκύπτει από νομική βάση άλλην από αυτή που έχει γίνει εν προκειμένω δεκτή.

4.4. Τροπολογία του Ευρωπαϊκού Κοινοβουλίου που δεν έγινε δεκτή από την Επιτροπή

Το Συμβούλιο δεν δέχτηκε ούτε την τροπολογία αριθ. 1 (διαγραφή της δεύτερης αιτιολογικής σκέψης διότι η διατήρηση του αιτιολογικού είναι απαραίτητη για τη δικαιολόγηση της πρότασης (κατάλογος μη διαθέσιμος μέχρι σήμερα, ανάγκη ενός καταλόγου για την εφαρμογή της οδηγίας 91/689/ΕΟΚ).

(1) ΕΕ αριθ. C 271 της 7. 10. 1993, σ. 16.

(2) Έγγρ. ΕΚ 176 645 της 19. 11. 1993.

(3) Έγγρ. ΟΚΕ 1157/93 της 24. 11. 1993.

(4) Έγγρ. COM(93) 696 τελικό SYN 485 της 28. 12. 1993.